[{"text_idx": "#000004", "text": "Cwrdd a\u0302\u2019r ti\u0302mEin Harolwg BlynyddolEin polisi\u0308au"}, {"text_idx": "#000008", "text": "Diolch am eich diddordeb mewn cefnogi Gofalwyr."}, {"text_idx": "#000012", "text": "Os hoffech gefnogi Gofalwyr Ifainc/Oedolion sy\u2019n Ofalwyr mewn ffordd anffurfiol fel rhan o\u2019ch gwaith gwirfoddol gyda grw\u0302p neu sefydliad arall, neu os hoffech wirfoddoli gyda Credu, mae amrediad eang o ffyrdd bach a mawr cyffrous ichi gyfrannu i gefnogi Gofalwyr Ifainc ac Oedolion sy\u2019n Ofalwyr yn eich cymuned chi!"}, {"text_idx": "#000013", "text": "Ymhlith enghreifftiau o\u2019r rolau mae: cymorth dros y ffo\u0302n i ofalwyr; helpu allan mewn grwpiau; sefydlu clybiau gwaith cartref; staffio siopau elusennol; ysgrifennu erthygl ar gyfer cylchgrawn Gofalwyr a llawer mwy. Byddem yn hoffi dod i\u2019ch adnabod CHI: eich diddordebau, eich sgiliau, eich syniadau a\u2019ch profiadau bywyd a\u2019r hyn rydych yn frwdfrydig amdano. Credwn fod gan bob unigolyn safbwynt unigryw a sgiliau sy\u2019n werthfawr i eraill. Rydym wedi ymrwymo i\u2019ch galluogi i ffynnu yn y ro\u0302l rydym yn ei chreu gyda\u2019n gilydd."}, {"text_idx": "#000014", "text": "Mae'r cyfrifoldebau gwirfoddoli gyda\u2019r sefydliad yn hyblyg, ac yn rhoi rheolaeth llwyr mwy neu lai ichi dros eich oriau a\u2019ch llwyth gwaith. Mae pob eiliad o\u2019ch amser yn bwysig inni, ac ni fyddwn yn rhoi pwysau arnoch i wneud mwy nag y byddech yn dewis. Os byddai\u2019n well gennych gynnig cymorth personol neu arwain grwpiau mawr, neu os hoffech estyn gwahoddiad i siaradwyr gwadd i\u2019ch grw\u0302p lleol i godi ymwybyddiaeth am Ofalwyr, gall Credu roi gwybodaeth/hyfforddiant/cymorth ichi wneud hynny."}, {"text_idx": "#000015", "text": "\"Nid peth hawdd bob amser yw cefnogi Gofalwyr fel un o wirfoddolwyr Credu, ond mae wastad yn werth chweil. Yn fy llygaid i, nid wyf yn gwneud llawer iawn, siarad gyda neu\u2019n gwrando ar Ofalwyr rwyf yn eu cefnogi; ond mae rhyw deimlad enfawr o fraint mai gyda fi y mae Gofalwr yn dewis rhannu ei deimladau, heriau a meddyliau. Rwyf yn llawn edmygedd ar gyfer y Gofalwyr rwyf yn eu cefnogi, ac os bydd fy ngalwadau i ar ran Credu yn rhoi ychydig o gymorth iddynt, mae hynny\u2019n ddigon o gyfiawnhad imi.\u201d \u2013 John Raftree, un o Wirfoddolwyr Credu ."}, {"text_idx": "#000016", "text": "Mae Credu yn gosod y sylfeini i groesawu gwirfoddolwyr newydd a\u2019u cynorthwyo gyda\u2019u teithiau personol a phroffesiynol. Mae Cyngor Gweithredu Gwirfoddol Cymru wedi dyrannu 6 mis o gyllid i Credu, i\u2019n galluogi i recriwtio, hyfforddi a chefnogi mwy o bobl er mwyn cefnogi Gofalwyr o bob oed yn ystod pandemig Covid-19 a thu hwnt. Ein nod yw galluogi pobl sy\u2019n meddu ar sgiliau a phrofiad i gael lle priodol unigol o fewn y sefydliad, gan greu eu syniadau eu hunain a gweithio yn eu cymunedau eu hunain. Byddwn yn croesawu unrhyw un sydd a\u0302 chynllun a brwdfrydedd i wireddu hyn, a byddwn yn rhoi cymorth a chefnogaeth llawn iddynt."}, {"text_idx": "#000017", "text": "Mae\u2019r holl sesiynau am ddim, ac mae Credu\u2019n gweithio i sicrhau eu bod yn hygyrch i bawb."}, {"text_idx": "#000018", "text": "Mae Credu am ddefnyddio dulliau arloesol i recriwtio ac ymgysylltu a\u0302 Gwirfoddolwyr."}, {"text_idx": "#000019", "text": "Mae Credu am greu diwylliant o fewn y sefydliad sy\u2019n grymuso ac yn cymell Gwirfoddolwyr, a sicrhau bod ganddynt gyfrifoldebau arwyddocaol."}, {"text_idx": "#000020", "text": "Mae Credu yn dymuno diolch i Wirfoddolwyr trwy gynnig hyfforddiant ac amser myfyriol er mwyn datblygu eu hunain."}, {"text_idx": "#000023", "text": "Bydd angen i wirfoddolwyr sy\u2019n gweithio\u2019n uniongyrchol gyda phlant neu oedolion agored i niwed mewn ro\u0302l goruchwylio wneud cais am wiriad DBS"}, {"text_idx": "#000033", "text": "Cedwir manylion gwirfoddolwyr ar ein bas data"}, {"text_idx": "#000035", "text": "Estynnir gwahoddiad i wirfoddolwyr fynychu sesiynau myfyrio gyda chydweithwyr, cyfarfodydd ti\u0302m a chyfarfodydd prosiect penodol perthnasol."}, {"text_idx": "#000036", "text": "Grymuso gwirfoddolwyr i ddefnyddio eu cryfderau gyda Credu.\nGwirfoddolwyr yn teimlo bod ganddynt gysylltiadau ac maent yn cael eu gwerthfawrogi fel rhan o di\u0302m ehangach Credu\nCydnabyddwn fod gan bob unigolyn gryfderau, ac y gall pawb gyfrannu rhywbeth\nRydym yn awyddus i alluogi Gwirfoddolwyr i ffynnu a thyfu o fewn ein sefydliad"}, {"text_idx": "#000037", "text": "Grymuso gwirfoddolwyr i ddefnyddio eu cryfderau gyda Credu."}, {"text_idx": "#000038", "text": "Gwirfoddolwyr yn teimlo bod ganddynt gysylltiadau ac maent yn cael eu gwerthfawrogi fel rhan o di\u0302m ehangach Credu"}, {"text_idx": "#000039", "text": "Cydnabyddwn fod gan bob unigolyn gryfderau, ac y gall pawb gyfrannu rhywbeth"}, {"text_idx": "#000040", "text": "Rydym yn awyddus i alluogi Gwirfoddolwyr i ffynnu a thyfu o fewn ein sefydliad"}, {"text_idx": "#000042", "text": "Gwefan CGGC ar gyfer adnoddau"}, {"text_idx": "#000045", "text": "Prosiect Eden ar gyfer cyrsiau/syniadau prosiect ym maes datblygu cymunedol"}]